મુખ્ય સચિવ વરેશ સિંહાએ કહ્યું કે, NDRFની ૨ ટીમો ભુજ, ૧ ગાંધીધામ,૧ ગીર સોમનાથ(વેરાવળ), ૧ દેવભુમિ દ્વારકા, ૧ રાજકોટ અને ૧મોરબી મોકલવામાંઆવી છે. તેની સાથે સાથે હેમ રેડિયોની ટીમ નલિયા,ભુજ અને ગાંધીધામ ખાતે કાર્યરત કરાઈ છે. રાજ્યના પાણી પુરવઠા વિભાગ તરફથી કચ્છ જિલ્લામાં ટેન્કરોની પુરતી વ્યવસ્થા કરાઈ છે અને ખાનગી ટેન્કર, ૫૦૦૦ લિટરની PVC ટાંકીઓ તથા વીજળી ખોરવાઈ જવાનાસંજોગો ઉપસ્થિત થાય તો પાણી પુરવઠાના ટેન્કર ફીલીંગ પોઈન્ટ ઉપર ડીઝલ જનરેટર સેટ ઉપલબ્ધ કરાયા છે એમ તેમણે વધુમાં ઉમેર્યું હતું.